**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 28**

2024-09-13

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui atliekant tilto per Šešupę statybos darbus nustatyta, kad techniniame darbo projekte numatyti žemės sankasos įrengimo iš gerai drenuojančio grunto kiekiai nėra pakankami darbų atlikimui. Susirinkusi komisija, sudaryta iš visų statybos proceso dalyvių atstovų, įvertinusi situaciją Rangovui pateikė siūlymą po kiekvieno žiniaraščio darbų pabaigos pateikti kontrolines geodezines nuotraukas pagal kurias projektuotojai atnaujins žiniaraščius, dėl šios priežasties atsirado poreikis atlikti papildomus darbus (detalizuoti **Priede Nr. 1**), kurių kaina sudaro 144.561,10 Eur be PVM;
4. Sutarties vykdymo metu dėl aukščiau minėtų priežasčių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 404,96 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 28 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 174.918,93 Eur (vienas šimtas septyniasdešimt keturi tūkstančiai devyni šimtai aštuoniolika eurų, 93 ct).
   2. papildomų darbų kaina be PVM yra 144.561,10 (vienas šimtas keturiasdešimt keturi tūkstančiai penki šimtai šešiasdešimt vienas euras, 10 ct).
   3. 21 proc. PVM yra 30.357,83 Eur (trisdešimt tūkstančių trys šimtai penkiasdešimt septyni eurai, 83 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 490,00 Eur (keturi šimtai devyniasdešimt eurų, 00 ct).
   2. neatliekamų darbų kaina be PVM yra 404,96 Eur (keturi šimtai keturi eurai, 96 ct).
   3. 21 proc. PVM yra 85,04 Eur (aštuoniasdešimt penki eurai, 04 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 174.428,93 Eur (vienas šimtas septyniasdešimt keturi tūkstančiai keturi šimtai dvidešimt aštuoni eurai, 93 ct).
   2. papildomų ir neatliekamų darbų vertė (kaina) be PVM yra 144.156,14 Eur (vienas šimtas keturiasdešimt keturi tūkstančiai vienas šimtas penkiasdešimt šeši eurai, 14 ct).
   3. 21 proc. PVM yra 30.272,79 Eur (trisdešimt tūkstančių du šimtai septyniasdešimt du eurai, 79 ct).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 224 522 333,47 EUR su PVM (du šimtai dvidešimt keturi milijonai penki šimtai dvidešimt du tūkstančiai trys šimtai trisdešimt trys eurai, 47 ct); suma be PVM yra 185 555 647,49 EUR (vienas šimtas aštuoniasdešimt penki milijonai penki šimtai penkiasdešimt penki tūkstančiai šeši šimtai keturiasdešimt septyni eurai, 49 ct)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 174.428,93 Eur (su PVM). Galutinė Sutarties kaina yra*: 224.522.333,47 Eur* (su PVM).
2. Šalys susitaria, kad dėl papildomų darbų nėra suteikiamas papildomas darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

12.1. Priedas Nr. 1 – Darbų pakeitimas Nr. 29;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |